*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*55. számú előterjesztés*

Bátaszék Város Önkormányzat Képviselő-testületének 2024. március 20-án

16 órakor megtartandó ülésére

Döntés – a 2024. évi Testvértelepülési programok és együttműködések támogatása című pályázati kiírásra vonatkozó -pályázat benyújtásáról

|  |
| --- |
| **Előterjesztő:** dr. Bozsolik Róbert polgármester  **Készítette**: Bencze Diána ügyvezető  dr. Firle-Paksi Anna aljegyző    **Törvényességi ellenőrzést végezte:** Takaróné dr. Mihó Beatrix  mb. hatósági irodavezető  **Tárgyalja:**  Pénzügyi és Gazdasági Bizottság 2024.03.19.  Közművelődési, Oktatási, Ifjúságii és Sport Bizottság 2024.03.19. |

**Tisztelt Képviselő-Testület!**

Bátaszék 27 éves testvértelepülési kapcsolatot ápol a szlovákiai Nagysallóval és 28 éve a romániai Gyergyóditróval. Ez idő alatt ez az összeköttetés számtalan szép és tartalmas élménnyel ajándékozta meg az érintett településeket.

Sajnos a Covid világjárvány miatt a testvértelepülési kötelékek meggyengültek, a barátságok ápolása, találkozások lehetősége minimalizálódott.

Nem titkolt célunk a bátaszéki, felvidéki és ditrói testvérközösség történelmi-kulturális-gazdasági potenciáljának a növelése, amely lehetőséget biztosíthat a résztvevők számára a következő évtizedekben megvalósuló hatékonyabb együttműködésre. Ezt segítené a Nemzetiségi Napok Bátaszéken elnevezésű rendezvény. A tervezett rendezvényen a felvidéki és a székely ház, valamint a német ház kapui kitárulnának a helyi közösségeink meghatározó szereplői és a testvértelepülésekről érkező vendégek előtt, megismertetve a népcsoportokra jellemző kultúrát, népszokásokat, gasztronómiát. A Ditrói Hagyományőrző Egyesület, Bátaszéki Felvidék Néptánc Egyesület, a Székely Unokák Tánccsoport és a Székely Kórus, valamint a Bátaszéki Heimat Német Nemzetiségi Tánccsoport mutatná be műsorát. A népi játékokkal, gasztronómiai piknikkel színesített program utcabállal zárulna. Másnap közös ebéd és színházi előadás koronázná meg a rendezvényt. A jövőben a Nemzetiségi Napok ellátogatna Nagysallóba és Ditróba, valamint Besigheimba is.

Bízunk abban, hogy ez a rendezvénysorozat segítségül lesz a testvértelepülési kapcsolatok generációkon átívelő ápolására és elmélyítésére.

A rendezvény költségtervezete:

|  |  |  |  |
| --- | --- | --- | --- |
| költségtétel | költségtétel megnevezése | igényelt támogatás | költségek indoklása |
| irodaszer, nyomtatvány beszerzés | 50 000 | 50 000 | meghívók, kézműves foglalkozásokhoz alapanyag, filcek, ollók, ragasztók, színes ceruzák, papírok |
| szállás | 170 000 | 170 000 | a vendégek elszállásolása helyi vendégházakban |
| zenekar | 500 000 | 500 000 | az utcabálon a zenét szolgáltató zenekar fellépési díja |
| színpadállítás költségei | 200 000 | 200 000 | a csoportok fellépési lehetőségeinek biztosításához és az utcabálon a zenekar elhelyezéséhez szükséges a színpad állítása |
| étkezési költségek, alapanyagok a főzéshez, sütéshez | 500 000 | 500 000 | a vendégek étkezésének biztosítása és a népcsoportok ételeinek elkészítéséhez szükséges alapanyagok költsége |
| utaztatási költség | 300 000 | 220 000 | a vendégek utaztatási költségeihez való hozzájárulás |
| eszközök vásárlása | 60 000 | 60 000 | a népi játékokhoz szükséges eszközök beszerzése |
| színházi előadás | 300 000 | 300 000 | a színházi előadás költsége |
| Összesen | 2 080 000 | 2 000 000 |  |

A Nemzetiségi Napokat jelen előterjesztés mellékletét képező pályázati támogatásból finanszíroznánk, melynek benyújtásához kérjük a Képviselő-testület felhatalmazását.

**H a t á r o z a t i j a v a s l a t :**

**a 2024. évi Testvértelepülési programok és együttműködések támogatása című pályázati kiírásra vonatkozó pályázat benyújtásának jóváhagyására**

Bátaszék Város Önkormányzata Képviselő-testülete

1. a 2024. évi Testvértelepülési programok és együttműködések támogatása című pályázati kiírásra az előterjesztés szerinti céllal pályázatot kíván benyújtani;
2. a pályázat elkészítésére, és határidőben történő benyújtására felkéri a Bátaszékért Marketing Nonprofit Kft.-t, valamint a Bátaszéki Közös Önkormányzati Hivatalt;
3. felhatalmazza a polgármestert a pályázat benyújtásához szükséges nyilatkozatok megtételére.

*Határidő:* 2024. március 31.

*Felelős:* Bencze Diána ügyvezető, dr. Firle-Paksi Anna aljegyző

(pályázat elkészítéséért, benyújtásáért)

*Határozatról értesül*: Bátaszékért Marketing Nkft.

Bátaszéki KÖH Hatósági Iroda

Bátaszéki KÖH Pénzügyi Iroda

irattár